Trelis/gawiki huggingface dataset:
Veerappan. Robálaí, fuadaitheoir, smuigléir agus dúnmharfóir Indiach ab ea Koose Muniswamy Veerappa Goundan, nó Veerappan (18 Eanáir 1952 – 18 Deireadh Fómhair 2004). "Dacoit" a thugtar ar a leithéid de choirpeach san India. Nuair a bhí sé ocht mbliana déag, chuaigh sé le póitseáil agus le robálaíocht mar shlí bheatha, agus ina dhiaidh sin, thosaigh sé ag fuadach daoine mór le rá agus ag éileamh airgid mar dheachú a bhfuascailte. Bhí sé ag rith damhsa taobh istigh de chríocha trí stát Indiach, mar atá, Tamil Nadu, Karnataka, agus Kerala. Bhí sé de chlú air go raibh sé cosúil le Robin Hood agus na bochtáin ag cabhrú leis in éiric na maitheasa a rinne sé dóibh, ach dealraíonn sé gurbh í an eagla ba mhó a mheall an chuidiúlacht uathu. 
Mharaigh tascfhórsa speisialta na bpóilíní de chuid Stát Karnataka é ar an ochtú lá déag de Mhí Dheireadh Fómhair sa bhliain 2004, i stát Tamil Nadu.
St Patrick's Athletic Football Club. Club peile is ea St Patrick's Athletic Football Club (Cumann Peile Lúthchleas Phádraig Naofa) atá suite in Inse Chór, Baile Átha Cliath, Éire. Is é Liam Buckley an traenálaí. Is iad seaimpíní reatha na hÉireann.
Stair.
Bunaíodh an club sa bhliain 1929 agus imríonn siad sa Phríomhroinn i Sraith na hÉireann. Imríonn siad i bPáirc Richmond. Is iad dearg agus bán dathanna an chlub. 
Liosta trófaí.
 Sraith na hÉireann 
Corn FAI
Corn Sraithe na hÉireann
Críoch an Tuaiscirt. Críoch de chuid na hAstráile ó 1911 is ea Críoch an Tuaiscirt (Béarla: "Northern Territory"). Is í Darwin an phríomhchathair stáit.
Tá duine ina gcónaí sa chríoch (2012).
Darwin, Críoch an Tuaiscirt. Is í Darwin príomhchathair Chríoch an Tuaiscirt san Astráil.
Kinski. Is banna rac-cheol (iar-rac) as Seattle é Kinski. Bunaíodh sa bhliain 1998 é. S'iad baill an bhanna ná:
Hessen. Stát sa Ghearmáin é Hessen, le príomhchathair Wiesbaden.
Leithinis na Cóiré. Is leithinis in oirthear na hÁise é Leithinis na Cóiré, atá ina luí ó mhórthír na hÁise go dtí an tAigéan Ciúin. Tá sé beagnach 1,100km ar leithead.
Tugtar an Chóiré ar an leithinis go minic, agus tá sé roinnte ina dhá stát, an Chóiré Thuaidh agus an Chóiré Theas. Tír amháin a bhí ann suas go dtí an bhliain 1945. Tá go leor sléibhte ísle ann.
Daorchluiche. Is é atá i gceist le daorchluiche ná saghas spóirt atá coitianta i Stáit Aontaithe Mheiriceá, i Meiriceá Laidineach, i dtíortha Mhuir Chairib agus i roinnt áiteanna in oirthear na hÁise. Cruthaíodh an spórt nua-aimseartha i Meiriceá, agus is ceann de na cluichí náisiúnta é sa tír seo sa lá atá inniu ann. Tá an spórt bunaithe ar an gcluiche "rounders" (cluiche corr), a imrítear sa Ríocht Aontaithe agus in Éirinn.
Rialacha.
Imrítear daorchluiche le slacán agus liathróid, idir dhá fhoireann, le naonúr ar gach foireann. Is é cuspóir an chluiche ná rití a scóráil trí liathróid a bhualadh le slacán. Caitheann imreoir amháin (an caiteoir) den fhoireann chosanta an liathróid i dtreo an imreora leis an slacán (an slacaí), atá ag iarraidh an liathróid a bhualadh. Scóráiltear rith tar éis don slacaí teagmháil le ceithre dhaoradh, in ord, atá leagtha amach ar chúinní muileata atá 90 troigh ar fad ar gach taobh. Deineann baill d'fhoireann na slacaithe uainíocht ag iarraidh teilgin ó chaiteoir na foirne eile a bhualadh. Iarrann foireann an chaiteora gan ligint d'fhoireann an tslacaí rití a scóráil trí shlacaithe a "chur amach" i slite éagsúla. Is féidir le himreoir ón bhfoireann atá ag bualadh stad ar dhaoradh ar bith, agus dul ar aghaidh níos déanaí tar éis do dhuine éigin eile dá fhoireann an liathróid a bhualadh. Malartaíonn na foirne róil lena chéile tar éis do thriúr imreora a bheith curtha amach. Imrítear naoi ndreas i gcluiche, agus bíonn seal ag gach foireann leis an slacánaíocht i ngach dreas. Is leis an bhfoireann go bhfuil an méid is mó rití bainte amach aici faoi dheireadh an chluiche atá an bua.
Viktor Yushchenko. Tríú huachtarán na hÚcráine ab ea Viktor Andriyovych Yushchenko (Úcráinis: Віктор Андрійович Ющенко), a rugadh ar 23 Feabhra 1954. 
Saol.
Múinteoirí ab ea tuismitheoirí Yushchenko. Roimhe sin throid a athair i gcoinne na nGearmánach, a ghabh é. Chaith sé tamall in Auschwitz. 
Rugadh agus tógadh Viktor Yushchenko in iarthar na hÚcráine i gceantar lán-Úcráinise, rud a scair é ón gcuid ba mhó dá chomhghleacaithe agus é ag obair sa saol polaitiúil nuair a bhí sé óg. Rúisis an teanga dhúchais acusan.
Bhí ról mór ag Yushchenko sa chomhaontas polaitiúil ar a baisteadh "Nasha Ukrayina" ("An Úcráin s'againne"). 
Toghadh mar uachtarán é sa bhliain 2005. 
Thit an tacaíocht a bhí aige i measc an phobail go trom, agus nuair a sheas sé don uachtaránacht arís sa bhliain 2010 ní bhfuair sé ach 5.45% de na vótaí.
Wentworth. Baile i New South Wales na Astráile is ea Wentworth. Tá daonra thart ar 1,430 ann. Tagann na haibhneacha "Murray" agus "Darling" (an dá abhainn is mó san Astráil) le chéile in aice le Wentworth.
Máire Uí Ruairc. Is polaiteoir Éireannach í Máire Uí Ruairc (Béarla: "Mary O'Rourke" ) (31 Bealtaine 1937 a rugadh í). Toghadh ar dtús í chun na Dála in olltoghchán 1982 mar Theachta Dála le Fianna Fáil agus toghadh arís í go leanúnach go dtí gur chaill sí a suíochán in olltoghchán 2002. Chaith sí tréimhse mar cheannaire Fhianna Fáil sa Seanad ó 2002 go dtí 2007, nuair a d'éirigh léi suíochán Dála a bhuachan arís in Olltoghchán 2007. Bhí sí ina hAire Oideachais (1987-1991), ina hAire Sláinte (1991-1992) agus ina hAire Fiontair Phoiblí (1997-2002). Anuas air sin, ba í leas-ceannaire Fhianna Fáil ó 1994 go dtí 2002.
An Chóiré Thuaidh. Tír chummanach atá suite in oirthear na hÁise ar an dtaobh tuaisceartach de Leithinis na Cóiré í an Chóire Thuaidh, nó Daonphoblacht Dhaonlathach na Cóiré.
Tá teorainneacha ann leis na gCóiré Theas sa deisceart, le Daon-Phoblacht na Síne sa tuaisceart, agus leis an Rúis san oirthuaisceart.
Abrogans. Is é Abrogans an chéad fhoclóir Gearmáinise a bhí ann, agus an leabhar Gearmáinise is sine dá bhfuil fágtha, freisin. Creidtear gurbh é Arbeo von Freising, a cailleadh sa bhliain 783 nó 784, a scríobh an foclóir seo. Thángthas ar chóip lámhscríofa den leabhar in Sankt Gallen na hEilvéise, áit a raibh mainistir fadó. Tá an foclóir ainmnithe as an chéad iontráil atá ann, an focal Laidine úd "abrogans". Is é an leagan Gearmáinise a thugann an foclóir ar an bhfocal seo ná "dheomodi" - "demütig" i nGearmáinis an lae inniu, nó "umhal".
Dealraíonn sé gur foclóir comhchéille a bhí ann ar dtús, nach raibh ach ag míniú focal Laidine le focail Laidine eile, agus nár cuireadh na míniúcháin Ghearmáinise leis na focail Laidine ach in athleaganacha den fhoclóir. Cibé faoi sin, tá sé ar na foinsí is tábhachtaí amuigh ag an scoláire atá ag déanamh staidéir ar an gcineál Gearmáinise a labhraítí i ndeisceart na Gearmáine fadó.
Maidhc Dainín Ó Sé. Scríbhneoir comhaimseartha Gaeilge agus ceoltóir Gaelach ó Chiarraí ab ea Maidhc Dainín Ó Sé. Saolaíodh i gCarrachán sa bhliain 1942 é. Chaith sé na blianta fada ag obair sna Stáit Aontaithe agus sa Ríocht Aontaithe, ach d'fhill sé go hÉirinn sa bhliain 1969. Bhreac sé síos a chuid cuimhní cinn ó na blianta sin sa leabhar úd "A Thig ná Tit Orm". Thairis sin, tá roinnt úrscéalta éadroma scríofa aige, go háirithe "Dochtúir na bPiast", "Greenhorn", "Lilí Frainc", "Tae le Tae", agus "Idir Dhá Lios". D'fhoilsigh sé "Corcán na dTrí gCos" freisin, ina bhfuil trí ghearrscéal barrúil foilsithe faoi aon chlúdach. Bíonn a shaoltaithí Mheiriceánach le haithint ar a chuid leabhar go minic, agus iad an-chosúil le scannáin de dhéantús Hollywood, idir dhrámatúlacht, chraiceann, agus fhoréigean. Canúint sách crua a bhíonn á scríobh aige, agus é beag beann ar an ngramadach chaighdeánach, ach baineann bríomhaireacht agus beogacht lena chuid scríbhneoireachta. Ina dhiaidh sin féin, ní lón léitheoireachta do na páistí an chuid is mó acu, agus an oiread foréigin agus craicinn a bhíonn iontu. 
Bhí clú is cáil ar Mhaidhc Dainín mar cheoltóir freisin. Ba é an bosca ceoil - an cairdín, mar a deirtear i gConamara - an ionstraim ba rogha leis.
Fuair sé bás go tobann i Mí Lúnasa i 2013 i gCilchuain i gCo. Chiarraí. Is athair an láithreoir teilifíse Dáithí Ó Sé é.
Príomh-Aire. Is é an Príomh-Aire an t-aire nó an t-oifigeach is sinsearaí i gcomh-aireacht an rialtais pharlaimintigh.
Palermo. Is í Palermo príomhchathair na Sicile, réigiún de chuid na hIodáile. Tá 671.593 duine ina gcónaí ann.
Stair na Cathrach.
Ba iad na Féinícigh a bhunaigh an chathair, ach ba ó na Gréagaigh a fuair sí an t-ainm atá uirthi anois: "Panormos" an t-ainm Gréigise, a chiallaíonn "ollchuan" nó "ollchaladh", is é sin, an cuan is mó dá bhfuil chois na mara - an cuan is mó timpeall na Meánmhara. I ndiaidh na nGréagach, ba iad na Rómhánaigh a tháinig i seilbh na háite, agus ina ndiaidh sin, bhí sí á rialú ag na Biosántaigh ar feadh breis is míle bliain. Na hArabaigh a shealbhaigh an chathair sa bhliain 827, agus í ina príomhchathair ar Éimíríocht na Sicile. Chuir na Normannaigh ruaigeadh ar na hArabaigh san aonú haois déag, agus ina dhiaidh sin, bunaíodh ríocht nua na Sicile, arbh í Palermo a príomhchathair. Sa bhliain 1816, chuaigh Ríocht na Sicile agus Ríocht Napoli le chéile le Ríocht an Dá Shicil a dhéanamh, ach níorbh í Palermo príomhchathair na ríochta seo - bhí sí á rialú ó Napoli. Sa deireadh, cuireadh an ríocht sin ar ceal, agus chuaigh Palermo agus iomlán na Sicile san Iodáil aontaithe sa bhliain 1860.
Is iad na teangacha a labhraítear i bPalermo ná an Iodáilis agus an chanúint áitiúil, an tSicilis. Áit thábhachtach turasóireachta í Palermo lena cuid ailtireachta, na heaglaisí ach go háirithe. Ar an drochuair, tá an Maifia - an choirpeacht eagraithe - láidir sa chathair chomh maith. Ón taobh eile de, tá clú ar a lán daoine cáiliúla ó Phalermo freisin a fuair bás sa chath in aghaidh na coirpeachta, ar nós an Athara Pino Puglisi agus na mbreithiúna Giovanni Falcone agus Paolo Borsellino.
Bagdad. Príomhchathair na hIaráice is í Bagdad (Araibis: بغداد‎ , Baghdād). Tá an chathair suite ar bhruach abhainn Tigris in lár na tíre. Is í an chathair is mó sa tír, agus an dara chathair is mó sa domhan Arabach, tar éis Caireo. Meastar go bhfuil cónaí ar 5,772,000 duine ann.
Stair.
B'é an Cailíf al-Mansur, de ríshliocht na nAbbasach a bhunaigh Baghdad an 30 Iúil 762. Bhí príomhchathair na bPeirseach, Ctesiphon, suite gar do Bhagdad. Ghabh na Moslamaigh an chathair siúd sa bhliain 627, agus bunaíodh Bagdad mar phríomhchathair ina h-áit. 
Meastar gurbh í Bagdad an chathair ba mhó ar domhan idir blianta 775 agus 935. Tá seans ann freisin gurbh í an chéad chathair a raibh daonra níos mó ná milliún duine aici. 
Rinneadh a lán dochair do Bhagdad le linn ionradh na Mongólach a chuir deireadh le réim na nAbbasach, agus i bhfad níos déanaí, le linn Chogadh na Murascaille idir 1990 agus 1991, agus an dara ionsaí sa bhliain 2003.
Súl. Príomhchathair agus an chathair is mó na Cóiré Theas is ea Súl nó Seoul (), atá suite in iarthuaisceart na tíre. Tagann an t-ainm ón bhfocal Seorabeol nó Seobeol i gCóiréis, a chiallaíonn "príomhchathair". Na h-ainmneacha eile a thugadh uirthi níos luaithe ná 
Bhí Súl ina príomhchathair le linn na ríshliocht Baekje agus Joseon, agus roghnaíodh é ina príomhchathair arís nuair a bunaíodh an stát nua-aimseartha Poblacht na Cóiré sa bhliain 1948. 
Cé nach bhfuil an chathair ach 600km ina achar, tá níos mó ná 11 milliún duine ina gcónaí ann.
Pyongyang. Is í Pyongyang (Hangul: 평양 직할시, Hanja: 平壤直轄市) príomhchathair na Cóiré Thuaidh, agus í lonnaithe ar bhruach Abhainn Taedong in iardheisceart na tíre. Níl aon eolas oifigiúil le fáil faoin daonra, ach meastar go bhfuil idir 2.5 agus 3.8 duine ina gcónaí ansin. 
Tá stair fhada ag an gcathair, agus deirtear gur sa bhliain 2333 RC a bunaíodh í, agus an t-ainm "Wanggŏmsŏng" uirthi san am sin. Rinneadh a lán dochair don chathair le linn Chogadh na Cóiré, ach ansin, fuair an Chóiré Thuaidh cabhair óna comhghuaillithe Cumannacha, go háirithe an tAontas Sóivéadach, le Pyongyang a atógáil.
Iompar.
Tá Córas Metro ag Pyongyang a scaipean thar 2 líne ó lár na cathrach go dtí na bruachbhailte
Maputo. Is cathair í Maputo, príomhchathair Mhósaimbíc agus an chathair is mó sa tír. Tá Maputo suite ar an Aigéan Indiach. Tá rian ré na coilíneachta fós le feiceáil go láidir air. Tá cuid mhaith den chathair cosúil go leor le cathracha na Portaingéile. Sa bhliain 2007, bhí 1,766,184 duine ina gcónaí i mórcheantar na cathrach.
Téann fréamhacha na cathrach siar go dtí na chéad chuairteanna a thug taiscéalaithe ón bPortaingéil san áit ag tosnú sa bhliain 1544. Scrios bundúchasaigh an réigiúin na dúnfoirt agus tithe trádála a bhunaigh na Portaingéalaigh ann. Faoin bhliain 1850, bhí baile Portaingéalach seasmhach ar siúl acu. Lourenço Marques ainm an bhaile anuas go dtí Feabhra, 1976 nuair a athbhaisteadh an chathair "Maputo" as an Abhainn Maputo. Bhí a neamhspleáchas bainte amach ag an Mósaimbic i mí Mheithimh, 1975. D'imigh breis is ceathrú milliún duine de shliocht Portaingéalach agus Eorpach ó Maputo go gairid ina dhiaidh sin.
Baineann cuid mhór de gheilleagar Maputo leis an bport. Táirgtear stroighin, rubar, earraí potaireachta, bróga agus troscán sa chathair chomh maith.
An Astraláise. Is téarma é Astraláise a thugtar ar réigiún darbh ainm Oceania – eadhón An Astráil, An Nua-Shéalainn, agus oileáin cóngaracht leo san Aigéan Ciúin. 
Is ilchríoch mhór í an Astraláise.
Tenterfield. Is baile atá suite i New South Wales san Astráil é Tenterfield, ag pointe teagmhála an mhórbhealaigh New England, Mount Lindesay agus Bruxner agus ar an abhainn Boonoo Boonoo.
Tá Tenterfield tuairim ar seacht gcéad ciliméadar taobh thuaidh de Sydney agus níl ach ocht gciliméadar dhéag taobh theas den teorann Queensland.
Rinne Henry Parkes (1815-1896) óráid stairiúil i 1889 ina thug sé gairm coiteann ar Stáit na hAstráile de gheall ar chónascadh a dhéanamh.
Ceantar saibhre le beithígh, olann, tobac agus úlloird is ea é agus fuarthas ór agus stán ann i 1860. Baineadh clú na talún agus na háite amach mar gheall ar seo.
Tháinig an ceithearnach coille finscéalach Thunderbolt chun suntais ansin.
Ned Kelly. Ba é Edward "Ned" Kelly (Gaeilge: "Éadbhard Ó Ceallaigh"; Meitheamh, 1854/Meitheamh, 1855 - 11 Samhain 1880) an meirleach ba mhó cáil san Astráil. Ní raibh sé ach cúig bliana is fiche nuair a crochadh é sa bhliain 1880. D’éirigh leis an-cháil a bhaint amach i rith a shaoil ghairid, áfach. 
Beathaisnéis.
Sinsearacha.
Ba de bhunadh Éireannach é Ned Kelly. B’as Contae Aontroma a mháthair. Ba mhac le inimirceach Éireannach as Tiobraid Árann é, John "Red" Kelly, a cuireadh chun na Tasmáine sa bhliain 1841, ós rud gur ghoid sé dhá mhuicín. Chaith sé seacht mbliana faoi ghlas sular scaoileadh saor é agus bhuail sé le Ellen Quinn, as Contae Aontroma. Pósadh iad ar 18 Samhain 1850 agus rugadh ochtar páiste dóibh: Mary, Annie, Ned, Maggie, Jim, Dan, Kate agus Grace. 
Coireanna.
Chaith Ned, a dheartháir Dan agus beirt comhghleacaí leo, an drong Kelly, blianta ar a dteitheadh de bharr eachtra inar maraíodh triúr póilíní. Le linn an ama sin robáil siad dhá bhanc agus rinne siad coireanna eile. 
Gabhadh.
Bhí na póilíní sa tóir ar dhrong an Cheallaigh ar feadh dhá bhliain. Ar deireadh thiar tháinig an drong Kelly go Glenrowan, áit ar chaith siad dhá lá ag réiteach d’ionsaí na bpóilíní.
Nuair a thug na póilíní ruathar faoin áit, maraíodh a thriúr comrádaí, Gaeil gach mac máthar acu, agus gabhadh Ned. 
Triail agus basú.
Nuair a ghabh na póilíní Ned i Glenrowan, Victoria, cuireadh chun a thrialach i Melbourne Victoria é, agus daoradh é chun báis. 
Glactar leis go forleathan anois nár tugadh cothrom na Féinne dó agus é ar a thriail. Shínigh 60,000 duine achainí thrócaire ag an am. 
Dhaor an breitheamh, an Ridire Redmond Barry – Éireannach eile-– chun báis é. Maítear go raibh na focail dheireanacha cháiliúla seo aige: “Such is Life”. 
Crochadh an Ceallach ar 11 Samhain 1880, gan ach cúig bliana is fiche slánaithe aige. 
D’iarr an Ceallach ar na húdaráis a chorp a chur i dtalamh coisricthe, ach caitheadh a chorp in aolchlais le coirp na gcimí eile a crochadh um an dtaca sin. 
Oidhreacht.
Is é Ned Kelly an Gael is clúití i stair na hAstráile Mar bharr ar an donas, tá tionchar thar na bearta ag an gCeallach ar an dóigh a dhéanann bunáite muintir na hAstráile meas ar cháil na nGael abhus anois.
Reáchtáladh a thórramh sa bhliain 2013 i dtuaisceart Victoria, an ceantar a thugann lucht na turasóireachta Kelly Country (dúiche Uí Chadhla is dócha, nó arís Uí Chaollaí, mar ba le Tiobraid Árann iad, nó arís ar ais, Uí Cheallaigh). Ceiliúradh Aifreann éagnairce i bparóiste Naomh Pádraig in Wangaratta, an baile is mó i ndúiche Uí Cheallaigh, i mí Eanáir 2013.
Scannáin.
Tá sé ráite gurb é naoú huair déag a bhfuil scéal Ned Kelly tugtha chuig an scáileán beag is mór agus gach duine ó Heath Ledger go Mick Jagger tar éis a léiriú féin a dhéanamh ar an laoch / fhrithlaoch de bhunadh na hÉireann.
Sóisialachas. Is fealsúnacht pholaitiúil é an sóisialachas. Creideann sóisialaithe gur cheart don tsochaí go léir an eacnamaíocht a stiúradh go díreach trí na hoibrithe nó go hindíreach tríd an rialtas. Tá easaontas go minic idir sóisialaithe maidir le cineál an tsóisialachais atá le cur i bhfeidhm, mar shampla an daonlathas sóisialta agus Marxachas-Leiníneachas.
Tá barúlacha difriúla ann maidir le cad é is ciall leis an sóisialachas. Creideann a lán sóisialaithe gur cheart do thionscail mhóra a bheith i lámha an rialtais. Creideann daoine eile gur cheart do chomhlachtaí a bheith i lámha na n-oibrithe. Dar le daoine eile ba cheart don phobal a bheith ionann faoi chaipitleachas leasaithe.
Síleann bunús na ndaoine a chuireann "sóisialaithe" orthu féin nach córas daonlathach atá sa chaipitleachas. Molann siad sórt "daonlathas an phobail" ina gcinneann na hoibrithe cad a tháirgtear agus conas é a dháileadh. Is minic go n-áitíonn criticeoirí an tsóisialachais gur deachtóireachtaí brúidiúla atá i roinnt tíortha atá 'sóisialach' agus gur maraítear a lán daoine iontu, agus gur cheart córas sóisialach a sheachaint dá bharr sin. Freagraíonn bunús na sóisialaithe nach raibh na deachtóireachtaí seo sóisialach go fíreannach nó gur chuir siad polasaithe sóisialacha i bhfeidhm ar dhrochbhealach.
In Éirinn tá: Páirtí na nOibrithe Sóisialacha , An Páirtí Sóisialach , agus Páirtí na nOibrithe
An Iordáin. Tír Arabach sa Mheánoirthear is ea an Iordáin (Araibis: الأردنّ, Al-ʼUrdunn) nó Ríocht Haisimíteach na hIordáine (Araibis: المملكة الأردنية الهاشمية), a dtugtar uirthi go hoifigiúil. Tá teorainneacha aici leis an tSiria thuaidh, an Iaráic thoir thuaidh, an Araib Shádach thoir agus theas, agus Iosrael agus an Phalaistín thiar. 
Tar éis an roinn na hÁise iartharacha tar éis an Chéad Chogadh Domhanda leis An Bhriotáin agus An Fhrainc, bhí an tír aitheanta go hoifigiúil le comhairle Chonradh na Náisiún i 1922. I 1946, D'éirigh an Iordáin a bheith stáit ceannasach neamhspleách. Tar éis ag gabháil an Bruach Thiar i rith an Cogadh Arabach-Iosraelach 1948, thóg Abdullah I an teideal Rí na hIordáine. 
Ar an 17 Meán Fómhair 1970, bhris cogadh cathartha amach san Iordáin, nó "Meán Fómhair Dubh".
Amman. Príomhchathair na hIordáine agus an chathair is mó sa tír chéanna is ea Amman (Araibis: عمان ʿAmmān), nó Ammann mar a litrítear é uaireanta. Tá an chathair suite in iarthuaisceart na tíre, agus tá daonra 4,000,000 ann.
Stair.
Sa bhliain 1974 thángthas ar fhoracha lonnaíochta Neoilití ar a dtugtar 'Ain Ghazal ar an taobh thuaidh d'Amman. Téann cuid de na hiarsmaí siar go dtí an bhliain 7250 RC. Bhíodh cónaí ar timpeall is 3,000 duine ann. Ní ba dhéanaí chuir na hAmonaigh fúthu ní ba faide ó dheas agus faoin 13ú haois bhí an t-ainm Rabbath Ammon ("príomhchathair" nó "ceanncheathrú na ríthe") tugtha ar an áit. Le himeacht ama fágadh "Rabbath" ar lár agus "Ammon" nó "Amman" a tugadh air.
Joseph P. Kennedy, Sr.. Fear gnó agus polaiteoir Meiriceánach ab ea Joseph "Joe" Patrick Kennedy, Sr. (; 6 Meán Fómhair 1888 - 18 Samhain 1969). 
Patrarc ab ea é a bhunaigh teaghlach mór le rá sna Stáit Aontaithe. Athair uachtaráin John F. Kennedy a bhí ann, agus na seanadóirí Robert F. Kennedy agus Ted Kennedy.
Feallmharaíodh a bheirt mhac, agus  d'éag beirt chlainne eile freisin, roimh a bhás féin, 
Bhí saol crua aige sna 1960idí; bhuail stróc é sa bhliain 1961,agus  ansin tháinig afáise air. D'éag an Cinnéideach ar 18 Samhain 1969, in aois 81 bliain dó.
Karlstad. Cathair san tSualainn is ea Karlstad, atá suite in iarthar na tíre. Is í an 19ú chathair is mó sa tír, tar éis Stócólm.
Mill a h-Uile Rud. Is banna punc-rac ó Seattle é Mill a h-Uile Rud a bhíonn ag canadh i nGaeilge na hAlban. Bunaíodh an fhoireann sa bhliain 2003. Is iad Tim Armstrong (canadh, giotár), Sgrios a h-Uile Rud (canadh, dord), agus Sìne Nic Anndrais (drumaí) ceoltóirí an bhanna. B'as Beinn na Faoghla in Inse Ghall do mháthair Shíne. Is iad na cúrsaí craicinn is ábhar do go leor dá gcuid amhrán, in aithris ar fhilí cosúil le hIain Lom agus Alasdair MacMhaighstir Alasdair fadó. Rinne siad aistriúcháin ar an amhrán "Sheena Is A Punk Rocker" le Ramones. Murab ionann agus bannaí "Gaelacha" eile, is í Gaeilge na hAlban an t-aon teanga amháin atá á labhairt ag Mill a h-Uile Rud an t-am ar fad, ar an ardán, ar a gcuid dlúthdhioscaí, ar an ionad idirlín, agus sa ghnáthchomhrá.
Túr Scrabo. Suite lastoir de Bhaile Nua na hArda i gContae an Dúin i Tuaisceart Éireann atá Túr Scrabo. Is féidir an túr a fheiceáil ó chuid den Dún Thoir agus ó thuaisceart Bhéal Feirste chomh maith. Tógadh an túr mar chuimhneachán sa bhliain 1897 ar Charles Stewart. Bhí an teideal "Marquis of Londonderry" ar Stewart. Ba ghinearál é faoi Wellington i rith an chogaidh in aghaidh Napoleon.
Chuirfeadh áthas mór ar dhuine an radharc ón áit ar na cuanta, góilíní, is fo-bhailte timpeall Loch Cuan go dtí Muir Éireann agus, ar lá glan, ar chósta na hAlban. 
Tógadh ar shuíomh dhúin ón Chré-Umhaois é. Is 41 méadar ar airde an túr féin. Bíonn cuairteoirí in ann 122 céim a dhreapadh chun mullach an túir, an áit a mbeadh radharc acu ar an tír ina thimpeall.
Tamminiemi. Teach mór i Meilahti, Heilsincí, is ea Tamminiemi, nó "Villa Ekudden" as Sualainnis. Ciallaíonn "Tamminiemi" nó "Ekudden" "Ros na Darach". Ba iad na hailtirí Sigurd Frosterus agus Gustaf Strengell a dhear é i stíl "jugend", agus tógadh sa bhliain 1904 é. Tá an teach suite in áit álainn cois farraige, agus é timpeallaithe ag gairdín mór. Ba le muintir Nissen, teaghlach trádála, an teach ar dtús, ach ina dhiaidh sin, chuaigh sé ó dhuine go duine, go dtí gur bhronn Amos Anderson, fear gnó agus mórurraí is maoinitheoir ealaíon, ar an stát é sa bhliain 1940. Is leis an Uachtarán Urho Kekkonen a shamhlaítear an teach inniu, agus músaem ag obair sa teach atá tiomnaithe do Kekkonen agus dá oidhreacht.
Ba iad Risto Ryti agus C. G. E. Mannerheim na hUachtaráin a bhain úsáid as Tamminiemi roimh Kekkonen. Maidir le Juho Kusti Paasikivi, a bhí ina Uachtarán deireanach roimh Kekkonen, b'fhearr leis Caisleán an Uachtaráin i lár na cathrach. Thug Kekkonen taithneamh don teach, áfach, agus chuir seisean faoi i dTamminiemi. Cuireadh bail ar an teach, agus tógadh sabhna adhmaid ar an gcladach in aice leis. Chaitheadh Kekkonen an chuid ba mhó dá am i dTamminiemi nuair nach raibh dualgaisí air taobh amuigh den chathair, agus ba mhinic a thagair na nuachtáin do Kekkonen mar "Tamminiemi". Ba mhinic a d'fháiltigh sé ealaíontóirí agus fiú radacaigh óga go Tamminiemi sna seascaidí, nuair a theastaigh uaidh iad a cheangal den chóras polaitiúil, agus thagadh a chuid seanchairde ar cuairt le folcadh sabhna a fháil i dteach an Uachtaráin. Bhí an tUachtarán agus a bhean chéile ina léitheoirí móra, agus bhailigh siad leabharlann as an ngnáth. 
Sa bhliain 1980, d'fhoilsigh an tUachtarán Kekkonen leabhar beag faoin teideal "Tamminiemi", inar leag sé síos a chuid príomhphrionsabal mar pholaiteoir. Dearctar ar an leabhrán mar "thiomna polaitiúil". Nuair a theip a shláinte ar an Uachtarán, i gcruth is gur éirigh sé as, ceadaíodh dó fanacht i dTamminiemi go deireadh a shaoil, agus b'ansin a fuair sé bás sa bhliain 1986. I ndiaidh a bháis, hiompaíodh an teach ina mhúsaem, agus bhronn muintir Kekkonen cuid mhaith den troscán ar an músaem leis an atmaisféar ceart a chinntiú. 
Sa bhliain 1993, tógadh áras nua Uachtaráin i Meilahti, agus níl sé suite i bhfad ó Tamminiemi. In aithris ar Tamminiemi, tugadh "Mäntyniemi", nó "Talludden" as Sualainnis, ar an áit nua - "Ros na Giúise" is brí leis.